তাই সবকিছুর বিকেন্দ্রায়নের প্রয়োজনীয়তা অনস্বীকার্য। কথাটি যদি নীতিনির্ধারকদের পছন্দ না হয়, তাহলে অন্তত যে কাজটি করতে হবে তা হল, দেশব্যাপী সুষম উন্নয়নের মাধ্যমে মৌলিক প্রয়োজনগুলো মানুষের দোরগোড়ায় পৌঁছে দেয়া। অর্থাৎ ঢাকাবাসী যে সুবিধা পাচ্ছে সেগুলো দেশের প্রত্যেক মানুষ যেন তার নিজ জেলা বা বিভাগে বসে পেতে পারে তা নিশ্চিত করতে হবে। তাহলে ঢাকার ওপর জনস্রোতের চাপ স্বয়ংক্রিয়ভাবেই কমে আসবে, যা ঢাকাকে ফাঁকা কিংবা বাসযোগ্য করার সর্বোত্তম ফর্মুলা হতে পারে।